Държавен вестник, бр. 21, 2000 г., стр. 18

С Т Р .  1 8
Д Ъ Р Ж А В Е Н   В Е С Т Н И К
Б Р О Й 21
обезщетения за временна неработоспособност
или за бременност и раждане, приета с Поста-
новление № 263 на Министерския съвет от
2000 г. (ДВ, бр. 6 от 2000 г.).
(6) Когато лицето е осигурено по едно пра-
воотношение за всички социални рискове и
пострада при трудова злополука или профе-
сионална болест по правоотношението, за
което е осигурено само за трудова злополука
и за професионална болест, средномесечният
осигурителен доход, от който се изчислява
пенсията за трудова злополука или професи-
онална болест, може да се определи и от дохо-
да, върху който са правени осигурителните
вноски за всички социални рискове, ако това
е по-благоприятно за него.
Чл. 47. (1) При прилагане на чл. 70 КЗОО за
определяне размера на пенсия по условията на
международен договор в областта на социално-
то осигуряване на лица, които нямат реален
осигурителен доход в Република България, до-
ходът за изчисляване на индивидуалния коефи-
циент се формира от среден размер, определен
на базата на минималната месечна работна
заплата към датата на придобиване правото на
пенсия за последната заемана длъжност в Бъл-
гария, както следва:
1. за помощно-обслужващ персонал и охра-
на—от една и половина;
2. за работници—от две и половина;
3. за работници със средно специално обра-
зование или със специална правоспособност
(квалификация) и за специалисти с по-ниско от
висше образование—от три;
4. за специалисти с висше образование и за
ръководители и техни заместници с по-ниско
от висше образование—от четири;
5. за специалисти с висше образование с
ръководни функции—от пет;
6. за ръководители и техни заместници с
висше образование—от шест.
(2) Алинея 1 не се прилага, когато в между-
народния договор има разпоредби, установява-
щи различен начин за определяне размера на
пенсията.
Чл. 48. Когато изчисленият размер на пен-
сията е по-малък от минималния размер за
съответния вид, определен в КЗОО, той се при-
равнява към него.
Чл. 49. (1) Добавката по чл. 84 КЗОО се из-
числява от пенсията или от сбора на пенсиите
на починалия съпруг, които е получавал или на
които е имал право, при спазване разпоредбата
на чл. 101, ал. 3 КЗОО.
(2) При изчисляване на добавката по ал. 1 не
се вземат предвид изплащаните добавки към
пенсията на починалия съпруг (съпруга).
(3) Добавката по чл. 84 КЗОО към пенсията
на пенсионер, който има повече от един брак,
прекратен поради смърт, се определя от пенси-
ята или от сбора на пенсиите на последния по-
чинал съпруг (съпруга) с право на пенсия.
(4) Добавката по чл. 84 КЗОО се определя и
изплаща в размер 20 на сто от социалната пен-
сия за старост, ако починалият съпруг (съпру-
га) е получавал пенсия, която не може да пре-
минава в наследствена.
(5) Ако за отпускане на добавката по чл. 84
КЗОО не са представени документи за възнаг-
ражденията на починалия съпруг (съпруга), тя
се изчислява в размер 20 на сто от минималния
размер за съответния вид пенсия.
(6) При встъпване в брак добавката по чл. 84
КЗОО се прекратява от датата, на която е склю-
чен бракът.
(7) До 31 декември 2003 г. включително до-
бавката по чл. 84 КЗОО се изчислява от огра-
ничения по § 6, ал. 1 от преходните и заключи-
телните разпоредби на КЗОО размер на полу-
чаваните една или повече от една пенсии на
починалия съпруг (съпруга).
Г л а в а  в т о р а
ИЗПЛАЩАНЕ НА ПЕНСИИТЕ
Раздел I
Общи разпоредби по изплащане на пенсиите
Чл. 50. (1) Пенсиите и добавките към тях се
изплащат от териториалните поделения на НОИ
чрез пощенските станции и банковите клонове
в страната.
(2) Изплащането на пенсии в чужбина се
извършва от НОИ чрез банките по чл. 29 КЗОО,
обслужващи валутните сметки на института.
(3) Разплащанията с чуждестранни осигури-
телни институти за изплатени пенсии въз осно-
ва на международен договор в областта на со-
циалното осигуряване се извършват от НОИ.
Раздел II
Изплащане на пенсиите чрез пощенски
станции
Чл. 51. (1) Пенсиите и добавките към тях се
изплащат от пощенските станции по постоян-
ния или настоящия адрес на пенсионерите по
реда и начина, определени в наредбата.
(2) Управителят на НОИ в изключителни
случаи при изплащане на допълнителни суми
към пенсиите може да разреши изплащането
им чрез пощенските станции по различен от
предвидения ред в чл. 54 и 63.
Чл. 52. (1) Пощенските станции изплащат
пенсиите и добавките към тях по изплащателен
картон по утвърден образец в периода от 7-о до
20-о число на месеца, за който се отнасят. Ко-
гато 7-о и 20-о число са неработни дни, изпла-
щането започва в началото и завършва в края
на следващия работен ден. Неизплатените в
посочения срок пенсии и добавки могат да се
изплащат през следващия месец в срока за из-
плащане на пенсиите.
(2) Изплащането се извършва по график,
определен от началника на пощенската стан-
ция и утвърден от началника на районната по-
щенска станция и ръководителя на територи-
алното поделение на НОИ. Графикът се обявя-
ва на гражданите.